b'\n_START_ARTICLE_\nJanez Brence\n_START_SECTION_\n\xc5\xbdivljenje in delo\n_START_PARAGRAPH_\nLeta 1833 je v Celovcu kon\xc4\x8dal normalko in tri razrede gimnazije; ostale razrede gimnazije, filozofijo in bogoslovje pa je v letih 1833\xe2\x80\x931842 obiskoval v Ljubljani. Kot kaplan je do 1843 slu\xc5\xbeboval na Studenem, do 1849 v Bohinjski Bistrici, do 1850 od\xc5\xa1el v za\xc4\x8dasen pokoj v Hra\xc5\xa1e, bil nato do 1852 kaplan na Planini, do 1857 v Komendi in do 1860 kurat v Podkraju, ko je postal \xc5\xbeupnik na Uncu._NEWLINE_\xc5\xbde v \xc5\xa1tudentskih letih se je zanimal za narodno delo. V vseh slu\xc5\xbebah se je zavzemal za ustanovitev in razvoj \xc5\xa1olstva, iz katerega je sku\xc5\xa1al izriniti nem\xc5\xa1kutarstvo; obenem je delal na pospe\xc5\xa1evanju in izbolj\xc5\xa1anju sadjarstva. Svojo domoljubno orientacijo je kazal tudi tako, da je naro\xc4\x8dal doma\xc4\x8de \xc4\x8dasnike zase in za druge ter kot \xc4\x8dlan pristopal v slovenska dru\xc5\xa1tva. Med letoma 1849 in 1851 je v Zgodnji Danici objavil ve\xc4\x8d \xc4\x8dlankov o \xc5\xa1olski problematiki in eno pesem. Iz njegove ostaline je objavil A. Pintar v Zgodnji Danici (1872, \xc5\xa1t. 228) Slovo iz Bohinjske Bistrice in Zgodnji Danici (1872, \xc5\xa1t. 245) Govor\xc4\x8dek za male slavnosti \xc5\xa1olskega leta.'